പ്രതിസന്ധികളിലും തളരാതെ നിറവല്ലം പദ്ധതി തൊടുപുഴ: അറക്കുളം ഗ്രാമപഞ്ചായത്തിലെ പതിപ്പള്ളിയിയില് നിറവല്ലം പദ്ധതിയുടെ ഭാഗമായി നടത്തി വരുന്ന പച്ചക്കറി കൃഷി ശ്രദ്ധേയമാകുന്നു. സംസ്ഥാന ട്രൈബല് ഡിപ്പാര്ട്ട്മെന്റ് സെന്റര് ഫോര് മാനേജ്മെന്റ് ഡവലപ്മെന്റ് സി.എം. ഡി വഴി നടപ്പാക്കുന്ന ഹരിത രശ്മി യി ലാണ് പദ്ധതി നല്ല രീതിയില് നടപ്പാക്കിയത്.പതിപ്പള്ളിയിലെ തെക്കുംഭാഗത്തെ ഹരിത രശ്മി സംഘത്തിലെ ഏഴ് പേര് ചേര്ന്ന് ഒരേക്കര് സ്ഥലത്ത് നടത്തി വരുന്ന കൂട്ട് കൃഷിയാണ് ഇതില് ഏറെ ശ്രദ്ധേയം. പാവല്, പടവലം, പയര്, മത്തന്, വെണ്ട, കുമ്ബളം തുടങ്ങിയവയാണ് ഒരേക്കറില് ക്യഷി ചെയ്തത്.ശക്തമായ മഴയിലും, കാറ്റിലും ആദ്യം നട്ട തൈകള് എല്ലാം നശിച്ചുപോയിരുന്നു. വീണ്ടും പാകിയ വിത്തുകളില് നിന്നുണ്ടായ തൈകളാണ് പന്തലില് കയറി തുടങ്ങിയത്.45 ദിവസമായ തൈകള് 7 പേരും അവരുടെ കുടുംബാംഗങ്ങളും ശ്രദ്ധയോടെയാണ് പരിപാലിച്ചുപോരുന്നത്.ഇപ്പോള് തന്നെ പന്തല് കെട്ടാന് തന്നെ ആയിരക്കണക്കിന് രൂപ ചിലവായിക്കഴിഞ്ഞു. ഏതെങ്കിലും പദ്ധതിയില് പെടുത്തി സര്ക്കാരിന്റെ ഭാഗത്ത് നിന്ന് സഹായം ലഭിക്കും എന്ന പ്രതീക്ഷയിലാണ് കര്ഷകര് റബ്ബര്, തെങ്ങ്, കമുക്, കൊക്കോ, വാഴ, കപ്പ, ഗ്രാമ്ബൂ, ജാതി, കാപ്പി തുടങ്ങിയ നിരവധി സമ്മിശ്ര കൃഷിയുടെ കേന്ദ്രമാണ് തെക്കുംഭാഗം. ഇത്തവണ ഉണ്ടായ വന് കാറ്റില് ഈ മേലലയാകെ വന് കൃഷി നാശമാണ് ഉണ്ടായത്.ഈ പ്രതിസന്ധി ഘട്ടത്തില് ഹരിത രശ്മി പദ്ധതിയിലൂടെ ആരംഭിച്ച കര്ഷക കൂട്ടായ്മയുടെ പച്ചക്കറി കൃഷി മറ്റ് പ്രദേശങ്ങള്ക്കും പ്രചോദനമാകുകയാണ് .ശശി മുടിയന് ശേരി, രാജു ചാമക്കല്ലുങ്കല് ,ജിജുമോന്മാരിപ്പുറത്ത്, ശ്രീജപേരിയത്ത്, പാര്വ്വതി പുന്നമറ്റത്തില്, പ്രേമ സജി കല്ലിങ്കല്, നീനാ സാബു കുഴിക്കാട്ടുപറമ്ബില് എന്നിവരുടെ നേതൃത്വത്തില് നടക്കുന്ന പ്രവര്ത്തനങ്ങള്ക്ക് ഗ്രാമപഞ്ചായത്തംഗം പി.ഏ.വേലുക്കുട്ടന്, തെക്കുംഭാഗം ഹരിത രശ്മി പ്രസി.സുനിരാജ്, എസ്.ടി.പ്രമോട്ടര് സുനീഷ്, ട്രൈബല് ഡിപ്പാര്ട്ട്മെന്റ്, സി.എം.ഡി, കൃഷി വകുപ്പ് ഉദ്യോഗസ്ഥര്,തൊഴിലുറപ്പ്, കുടുംബശ്രീ പ്രവര്ത്തകര് എന്നിവര് വേണ്ട സഹായങ്ങള് ചെയ്യുന്നുണ്ട്.